Jimmy Wales (1966-ngièn 8-ngie̍t 7-ngit – ), he Wikipedia chhong-sṳ́-ngìn chṳ̂-yit, Ngùi-kî Mòi-thí Kî-kîm-fi chúng-kîn-lî, thùng-sṳ̀ yúng-yû yit-ke chhṳ̂n-cho Wikia ke yàng-li kûng-sṳ̂. Jimmy Wales chó-ngièn sṳ̀n-li̍p ko ""Bomis"" miàng-chhṳ̂n ke fu-lièn-mióng kûng-sṳ̂, pin-chhiâ chhai 2000-ngièn 3-ngie̍t thûi-chhut ko mióng-sông pak-khô chhiòn-sû kie-va̍k, chhṳ̂n-cho ""Nupedia"" (Wikipedia ke chhièn-sṳ̂n) . M̀-ko Nupedia ke nui-yùng he oi kîn-ko kok fông-mien ke chôn-kâ phìn-sṳ́m, kiám-chhà khok-thin liáu-heu chhòi-nèn fat-phu, só-yî chin-chán ko-chhàng siông-tông man. 2001-ngièn 1-ngie̍t yung Wiki ngiôn-khien chok-vì pak-khô chhiòn-sû phìn-thòi, tet-tó Jimmy Wales thùng-yi chṳ̂-heu, fat-hí nang yit-ke hêm-cho ""Wikipedia"" ke kie-va̍k. Wikipedia yù chung-tô ngie̍t-sîm chhâm-kâ-chá chhṳ̀-siu̍k fat-chán. 2003-ngièn Jimmy Wales chhóng-li̍p Ngùi-kî Mòi-thí Kî-kîm-fi, ki-siu̍k chṳp-hàng Wikipedia kie-va̍k. Kîm-ha Wikipedia yí-kîn fat-chán sṳ̀n-vì muk-chhièn chhiòn-khiù chui-thai ke mióng-sông pak-khô chhiòn-sû, chṳ-yî Nupedia chhiu chhai 2003-ngièn 9-ngie̍t kiet-suk lâu lì-sien.

DNA, chhiòn-miàng thot-yong fu̍t-thông fu̍t-son (Yîn-ngî: Deoxyribonucleic acid) he yit-chúng fûn-chṳ́, he tô-su sâng-vu̍t ke yì-chhòn vu̍t-chṳt, ki-liu̍k yì-chhòn ke chṳ̂-liau, khúng-chṳ sâng-vu̍t ke sên-chóng fat-yuk yî-khi̍p sên-lî kî-nèn. Thot-yong Fu̍t-thông Fu̍t-son ke chû-sṳ̀n yit-pân pâu-hàm nucleotide (guanine, cytosine, adenine, Thymine) yî-khi̍ phosphate group.

Ngò-piên Yì-chhu̍k Chhṳ-chhṳ-yen (峨邊彝族自治縣) he Chûng-koet Si-chhôn‎-sén Lo̍k-sân-sṳ só kón-hot ke yit-ke Chhṳ-chhṳ-yen. Chúng mien-chit 2395 phìn-fông kûng-lî, 2002-ngièn ngìn-khiéu 15-van ngìn. Yù-khiu̍k phiên-ma vi 614300.

Tarn-et-Garonne-sén he Fap-koet ke yit-chak sén, vi-yî Fap-koet sî-nàm-phu. Su̍k-yî Midi-Pyrénées Thai-khî. Chúng mien-chit 3,718 phìn-fông kûng-lî, ngìn-khiéu yok 226,849-ngìn (2006-ngièn thúng-kie). Tarn-et-Garonne-sén he Fap-koet 1790-ngièn 3-ngie̍t 4-ngit só chhóng-kien ke 83-sén chṳ̂-yit.

Pâ-lì Thi-thiet hien yù Pâ-lì thai-chung yun-sû kûng-sṳ̂ fu-chit yàng-yun. Kâi Kûng-sṳ̂ yi̍t thùng-sṳ̀ yàng-yun khî-vet khoai thiet RER ke yit phu-fûn, Pâ-lì lu-mien thien-chhâ chûng ke 1 ho sien, 2 ho sien, 3 ho sien, 3 ho sien b sien yî-khi̍p Pâ-lì khi̍p-khì khiûn kau ke kûng-kâu chhâ lu mióng. RATP ke yun yàng kie-va̍k chhai Fap-làn-sî tó yun-sû lièn-ha̍p fi (STIF) ke chṳ́ phai hâ chin-hàng.

Edenburg he Nàm-fî chûng-phu ke sàng-chṳ́n, Chhṳ-yù Pâng-sén fu-chit kón-hot, khî-lì Bloemfontein yok 78 kûng-lî. Mien-chit 41.4 phìn-fông kûng-lî, 2011-ngièn ngìn-khiéu 6,460-ngìn. Ngìn-khiéu me̍t-thu mî-chak phìn-fông kûng-lî 160-ngìn. 1862-ngièn kien-li̍p.

Chechen-chhu̍k (Chechen-ngî: Нохчий), he Pet Kô-kâ-sok thi-khî chung-tô mìn-chhu̍k chûng ngìn-khiéu chui-tô ke mìn-chhu̍k. 1991-ngièn 1-ngie̍t chin-hàng ke ngìn-khiéu thúng-kie péu-mìn Chechen kin-nui ngìn-khiéu chúng-khiung 1,270,429-ngìn.

Chhai Yî-set-lie̍t-ngìn ngi̍p-he̍t Yâ-lu-sat-lâng chṳ̂-chhièn, chên-sûn yû Â-mô-li-ngìn lâu Het-ngìn fun-kî. tông Yî-set-lie̍t-ngìn chin-ngi̍p Kâ-nàm-thi sṳ̀, yit-kî Kâ-nàm phu-lo̍k —— Yâ-pu-sṳ̂-ngìn he̍t-chhai ke-sàng fu-khiun. Yî-set-lie̍t-ngìn ke Yù-thai kî-phai chṳ̂n-fu̍k liáu Yâ-lu-sat-lâng-sàng.